Kur gāji, puisīti
Kur gāji, puisīti ir latviešu tautasdziesma Jurjānu Andreja apdarē, kas pirmo reizi atskaņota Septītajos latvju vispārējos dziesmu svētkos 1931. gadā. Tautasdziesmas harmonizējums sacerēts 1914. gadā. Tāpat kā 1895. gada Jelgavas dziesmusvētkos atskaņotajā "Aiz upītes es uzaugu" tajā pārmaiņus izmantotas divas tonāli dažādas melodijas. Kā šo tonālo kontrastu, tā skanīgā, vienkāršā harmonizējuma dēļ šī dziesma kļuva par vienu no iemīļotākajiem Jurjāna tautas dziesmu apstrādājumiem. VII dziesmu svētku programmā tai turklāt bija zīmīga vieta kā priekštecei meklējumiem, ar kādiem tautasdziesmā šais svētkos nāca klajā daži jaunākie komponisti.